Firma, ktorá začala v Ratnovciach s čiernymi stavbami, sa vraj už spamätala
V lokalite Ratnoviec, kde pred časom spoločnosť Paleum začala budovať čierne stavby bez akýchkoľvek povolení, sa situácia začala stabilizovať.
Zástupcovia firmy si v novembri minulého roku podali žiadosť na zmenu a doplnenie územného plánu. Poslanci obecného zastupiteľstva jej vyhoveli.
Ako sme už uviedli v predošlých vydaniach Piešťanského týždňa, ešte v polovici mája minulého roku vyviezli na ornú pôdu stavebný odpad odhadovaný na 80 až 100 ton sutiny. Vzniklo podozrenie z porušovania hneď niekoľkých zákonov – od neoprávneného záberu ornej pôdy cez čiernu skládku až po porušenie stavebného zákona. Obec sa okamžite obrátila na svojho právneho zástupcu, ktorý na prokuratúru podal trestné oznámenie o "skutočnostiach nasvedčujúcich tomu, že bol spáchaný trestný čin". Po ňom nasledoval ďalší krok a tým bol návrh na predbežné opatrenie. Okresný súd v Trnave dal jednoznačne za pravdu navrhovateľovi. Nakoľko však toto rozhodnutie firma Paleum nerešpektovala, nasledovala žaloba.
Viac sa dočítate v najnovšom čísle Piešťanského týždňa, ktoré už dnes nájdete u svojich predajcov.